г. относно закрилата на географски указания и наименования за произход на земеделски продукти и храни (1)
 „PÂTÉ DE CAMPAGNE BRETON“
 EO No: FR-PGI-0005-0879-23.5.2011 г.
 ЗГУ (Х) ЗНП ( )
 1. Наименование
 „Pâté de Campagne Breton“
 2. Държава членка или трета държава
 Франция
 3. Описание на земеделския продукт или храна
 3.1. Вид продукт
 Клас 1.2.
 Месни продукти (варени, осолени, пушени и др.)
 3.2. Описание на продукта, за който се отнася наименованието от точка 1
 „Pâté de campagne breton“ е свински пастет, произведен изключително от свинско месо и свински карантии. Той включва задължително следните месни съставки: врат без кожа (≥ 25 %), черен дроб (≥ 20 %), сварена кожа (≥ 5 %) и пресен лук (≥ 5 %). Месните съставки и лукът трябва да бъдат пресни.
 Поради едрото смилане пастетът „Pâté de Campagne Breton“ съдържа голям брой едри парчета, които са равномерно разпределени в резена. Пастетът е възтъмен на цвят, с твърда консистенция и ясно изразен вкус на месо, черен дроб и лук.
 В допълнение към задължително присъстващите съставки в „Pâté de Campagne Breton“, немесните съставки, без лука, съставляват най-много 15 % от общата маса на използваните продукти: вода (във всичките ѝ форми), бульон ≤ 5 %, захар (захароза, декстроза, лактоза) ≤ 1 %, пресни цели яйца, пресни яйчни белтъци ≤ 2 % сухо вещество/меланж, брашно, скорбяла, нишесте ≤ 3 %, аскорбинова киселина и натриев аскорбат (не повече от 0,03 % от общата маса на използваните продукти), желе и желатин G от свине, сол: ≤ 2 %, пипер: ≤ 0,3 %, други подправки (индийско орехче, чесън, лук шалот, магданоз, мащерка, дафинови листа), ябълково вино (сайдер) и спиртни напитки на ябълкова основа (дестилат, ламбик и др.), Chouchen (вид медовина), натриев или калиев нитрит, обикновен карамел за оцветяване.
 Общата маса на изброените по-долу съставки не трябва да превишава 1,7 % от общата маса на използваните продукти: желе и желатин G от свине, индийско орехче, чесън, лук шалот, магданоз, мащерка, дафинови листа, ябълково вино (сайдер) и спиртни напитки на ябълкова основа (дестилат, ламбик и др.), Chouchen (вид медовина), натриев или калиев нитрит.
 При производството диаметърът на парчетата се приспособява към големината на пастета, за да се получи добър външен вид независимо от размера на резена:
 —
 за опаковки ≥ 200 g => диаметър на парчетата ≥ 8 mm,
 —
 за опаковки ≤ 200 g => диаметър на парчетата ≥ 6 mm.
 След това парчетата се смесват с финия пълнеж, получен от смлените месни и немесни съставки. Мазнината може да се загрее и да се смеси топла със сместа. След това сместа се пълни в опаковки и се подлага на топлинна обработка във фурната или на асептично опаковане (в метални кутии, стъклени купички или бурканчета).
 За продуктите, които се представят в прясно състояние, подготвеният продукт се покрива с прясно свинско було и се изпича във фурната, при което се образува характерна коричка. Пастетът в опаковки за консервиране се запича във фурната, за да се образува кафява коричка, след което се запечатва и стерилизира.
 3.3. Суровини (само за преработени продукти)
 С цел ограничаване на наличието на животни,